***\_\_\_\_\_\_\_\_\_\_\_\_\_\_İnzibati Məhkəməsinə***

**İddiaçı**: \_\_\_\_\_\_\_\_\_\_\_\_\_\_\_\_(ad, soyad, ata adı)

**Ünvan:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Cavabdeh:** Azərbaycan Respublikasının İqtisadiyyat Nazirliyi yanında

Əmlak Məsələləri Dövlət Xidməti

Daşınmaz Əmlakın Dövlət Kadastrı və Reyestri publik hüquqi şəxsi

Ünvan: \_\_\_\_\_\_\_\_\_\_\_\_\_\_\_\_\_\_\_\_\_\_

**İDDİA ƏRİZƏSİ**

***(yaşayış evinə dair çıxarışın verilmə öhdəliyinin cavabdehin üzərinə qoyulmasına dair*)**

1. İddiaçı \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_-cü il təvəllüdlüdür, \_\_\_\_\_\_\_\_\_\_\_\_\_ünvanında yaşayır.
2. \_\_\_\_\_\_\_\_\_\_\_-cü ildə \_\_\_\_\_\_\_\_\_\_\_\_\_\_\_\_ tərəfindən iddiaçıya 5 nəfərlik ailə üzvü üçün mənzildə yaşamaq üçün 94 №-li order verilib. Həmin mənzil \_\_\_\_\_\_\_\_\_\_ünvanında yerləşir. Mənzil iddiaçıya təhvil verildiyi andan o, ailə üzvləri ilə birlikdə orada yaşayıb.
3. İddiaçı mənzili özəlləşdirmək və mənzilə dair çıxarış almaq üçün cavabdehə müraciət edib.
4. Cavabdeh \_\_\_\_\_\_\_\_\_\_\_\_-ci il tarixli bildirişlə daşınmaz əmlak üzərində hüquqların dövlət qeydiyyatına alınmasından imtina edib.
5. İddiaçı hesab edir ki, cavabdehin bu imtinası qanunsuzdur.

**İddianın hüquqi əsasları:**

1. Cavabdeh imtinasında 2 əsas göstərib:

* \_\_\_\_\_\_\_\_\_\_\_\_\_\_\_\_ünvanında yerləşən 6 nömrəli mənzilə dair təqdim edilmiş 94 nömrəli order səlahiyyəti olmayan şəxs tərəfindən verilib.
* Daşınmaz əmlakın texniki baxış zamanı fərdi yaşayış evi tipli olduğu aşkar edilsə də, əmlakın qeydiyyata alınması məqsədi ilə mənzil kimi order verilib.

1. Orderdən görünür ki, o, \_\_\_\_\_\_\_\_\_\_\_\_\_\_\_\_\_\_ tərəfindən verilib. Orderin nömrəsi, tarixi, möhürü mövcuddur və orderi imzalayan şəxsin \_\_\_\_\_\_\_\_\_\_\_\_\_\_\_\_\_\_\_direktorunun imzası qeyd edilib. Orderin verilməsinə əsas kimi \_\_\_\_\_\_\_\_\_\_\_\_\_\_\_-cü il tarixli 3 №-li Protokol göstərilib.
2. İnzibati icraat haqqında Qanunun 64.2-cü maddəsinə görə, inzibati akt qanunla müəyyən olunmuş qaydada geri çağırılana, ləğv edilənə, dəyişdirilənə, qüvvədə olma müddəti qurtardığına və ya başqa səbəbə görə qüvvədən düşmüş hesab edilənə qədər hüquqi qüvvəsini saxlayır və hüquqi cəhətdən etibarlı sayılır.
3. Mənzilə dair verilmiş order hazırda qüvvədədir, hər hansı dövlət orqanı tərəfindən ləğv edilməyib, dəyişdirilməyib və ya etibarsız hesab edilməyib.
4. Bundan əlavə, Azərbaycan Respublikası Prezidentinin 2015-ci il 13 yanvar 439 nömrəli Fərmanı ilə təsdiq edilmiş “Daşınmaz əmlakın dövlət reyestri haqqında” Azərbaycan Respublikasının Qanunu qüvvəyə minənədək əldə edilmiş və yaranmış daşınmaz əmlak obyektləri üzərində hüquqların əldə edilməsini təsdiq edən sənədlər siyahısında yaşayış evlərinin və bağ evlərinin tikintisi üçün həyətyanı torpaq sahələrinin verilməsi barədə kolxoz üzvlərinin ümumi yığıncağının və ya müvəkillərinin yığıncağının qərarı, sovxoz (həmçinin həmin sovxozun yenidən təşkili qaydasında onun bazasında yaradılaraq dövlət orqanlarının tabeliyində olan kənd təsərrüfatı müəssisəsi) rəhbərinin (direktor və s) əmri, yaxud həyətyanı torpaq sahəsi barədə qaytanlanmış torpaq kitablarından (o cümlədən kolxoz və sovxoz torpaqlarına dair qaytanlanmış kitablardan) çıxarış (2.5-ci bənd) qeyd edilib.
5. Odur ki, iddiaçıya verilmiş order hazırda qüvvədə olduğundan və onun verilməsində hər hansı şərtlər, qaydalar pozulmadığından onun səlahiyyəti olmayan şəxs tərəfindən verilməsinə dair cavabdehin arqumenti qanunsuz və əsassızdır.
6. Cavabdeh 2-ci imtinasında yaşayış sahəsinin orderdə mənzil kimi verilməsinə baxmayaraq hazırda fərdi yaşayış evi olması ilə bağlıdır.
7. Bununla bağlı qeyd edək ki, yaşayış sahəsi iddiaçıya \_\_\_\_\_\_\_\_\_\_-cü ildə verilib. Hazırda yaşayış sahəsinin yerləşdiyi yerdə bina tipli yaşayış sahələri mövcud deyil və fərdi yaşayış evləri var. İddiaçının qonşuluğunda olan şəxslərin əksəriyyəti mənzillərə çıxarış alıb və iddiaçıya bu əsasla çıxarışın verilməsindən imtina edilməsi ona qarşı ayrı-seçkilikdir.
8. Mənzil fondunun özəlləşdirilməsi haqqında Qanunun 1-ci maddəsinə görə, dövlət və ya ictimai mənzil fondunun mülkiyyətçisi ilə mənzil kirayə müqaviləsi bağlamış Azərbaycan Respublikasının vətəndaşlarının, habelə vətəndaşlığı olmayan şəxslərin yaşadıqları mənzilləri (evləri) bu Qanunla müəyyən edilmiş şərtlərlə və qaydada əvəzsiz olaraq şəxsi mülkiyyətinə keçirmək hüququ vardır.
9. Qanunun 4-cü maddəsinə görə, Dövlət mülkiyyətində, habelə ictimai mülkiyyətdə olan mənzil fonduna məxsus yaşayış evlərindəki mənzillərin (evlərin) özəlləşdirilməsi, vətəndaşların müraciətləri əsasında bu Qanunun 9-cu maddəsində göstərilən qaydada müvafiq icra hakimiyyəti orqanı tərəfindən həyata keçirilir.
10. Qanunun 5-ci maddəsinə görə, mənzillər (evlər), özəlləşdirilməsi üçün müraciət edilən anda mənzil kirayə müqaviləsində göstərilmiş və kirayəçi ilə birlikdə faktiki yaşayan onun yetkinlik yaşına çatmış ailə üzvlərinin razılığı ilə onlardan birinin mülkiyyətinə və ya bir neçəsinin və yaxud bütün ailə üzvlərinin ümumi (paylı, birgə) mülkiyyətinə verilə bilər.
11. Mənzil Məcəlləsinin 146.1-ci maddəsinə görə, bu Məcəllə qanuni qüvvəyə minən günədək “Azərbaycan Respublikasında mənzil fondunun özəlləşdirilməsi haqqında” Azərbaycan Respublikasının 26 yanvar 1993-cü il tarixli Qanununa əsasən dövlət mənzil fondunun mənzillərini özəlləşdirmək hüququ olan şəxslər öz hüquqlarını saxlayır.
12. “Azərbaycan Respublikasında mənzil fondunun özəlləşdirilməsi haqqında” Qanunun 1 və 5-ci maddələrinin, həmçinin Mənzil Məcəlləsinin 146-cı maddəsinin müddəaları dövlət mülkiyyətində, habelə ictimai mülkiyyətdə olan mənzil fonduna məxsus yaşayış evlərindəki mənzillərin (evlərin) özəlləşdirilməsinə yol verilən mənzillərə aid olduğundan, iddiaçının yaşadığı mənzil isə özəlləşdirilməsinə yol verilməyən mənzillər kateqoriyasına aid olmadığından cavabdehin iddiaçıya məxsus olan yaşayış sahəsinə dair çıxarışı verməkdən imtina etməsi qanunsuz və əsassızdır.
13. Azərbaycan Respublikası İnzibati Prosessual Məcəlləsinin 2.2.3-cü maddəsinə əsasən, inzibati məhkəmə icraatı qaydasında inzibati orqan tərəfindən inzibati aktın qəbul edilməsi ilə əlaqədar olmayan müəyyən hərəkətlərin edilməsinə dair iddialara (öhdəliyin icrası haqqında iddia) baxılır.
14. Həmin məcəllənin 34.1-ci maddəsinə görə, öhdəliyin icrası haqqında iddia vasitəsi ilə iddiaçı cavabdehdən inzibati aktın qəbul edilməsi ilə bağlı olmayan (inzibati aktın qəbul edilməsinə yönəlməyən) müəyyən hərəkətlərin edilməsini tələb edə bilər. Öhdəliyin icrası haqqında iddia vasitəsi ilə həmçinin inzibati orqanlar tərəfindən ümumi hüquqi öhdəliklərin pozulması nəticəsində vurulmuş ziyana görə kompensasiyanın ödənilməsi də tələb edilə bilər.
15. Qeyd edilənlərə və Azərbaycan Respublikasının İnzibati Prosessual Məcəlləsinin 45-46-cı maddələrinə uyğun olaraq Məhkəmədən

**Xahiş edirəm:**

Cavabdeh Azərbaycan Respublikasının İqtisadiyyat Nazirliyi yanında Əmlak Məsələləri Dövlət Xidməti Daşınmaz Əmlakın Dövlət Kadastrı və Reyestri publik hüquqi şəxsi \_\_\_\_\_\_\_\_\_\_\_\_\_\_\_\_\_\_\_\_\_\_\_-ci il tarixli imtinası qanunsuz hesab edilsin və cavabdehin üzərinə iddiaçıya məxsus olan \_\_\_\_\_\_\_\_\_\_\_\_\_\_\_\_ ünvanda yerləşən 6 nömrəli mənzil üzərində hüquqların daşınmaz əmlakın dövlət reyestrində qeydiyyata alınması və həmin yaşayış sahəsinə dair çıxarışın verilməsi öhdəliyin cavabdehin üzərinə qoyulmasına dair qərar qəbul edəsiniz.

**Qoşma:**

1. İddia ərizəsinin surəti;
2. Orderin surəti;
3. Şəxsiyyət vəsiqəsinin surəti;
4. \_\_\_\_\_\_\_\_\_\_\_\_\_\_\_\_\_\_\_\_\_\_ Ərazi İdarəsinin \_\_\_\_\_\_\_\_\_\_\_-ci il tarixli cavabı
5. Order

**İmza:**

**Tarix:**